ພວກສນັບສນຸນຣັຖບານສຣີລັງກາ ປະທະກັບ ພວກສນັບສນຸນ ຝ່າຍຄ້ານ ທີ່ນະຄອນຫລວງ ໂຄລອມໂບ
ຂ່າວສຳຄັນອື່ນໆ: ນັກເຄື່ອນໄຫວ ຊາວອະເມຣິກັນ ເຊື້ອສາຍມຽນມາ ຖືກຕັດສິນໂທດຈຳຄຸກ; ສະຫະຣັດ ຮຽກຮ້ອງໃຫ້ ກຳປູເຈັຽ ແລະໄທ ແກ້ໄຂບັນຫາຂັດແຍ້ງ ກ່ຽວກັບຊ
ພວກສນັບສນຸນຣັຖບານສຣີລັງກາ ໄດ້ປະທະ ກັບພວກນັກເຄື່ອນໄຫວຝ່າຍຄ້ານທີ່ ພາກັນປະທ້ວງ ກ່ຽວກັບການຈັບກຸມ ທ່ານ SARATH FONSEKA ຜູ້ສະມັກເປັນປະທາ ນາທິບໍດີທີ່ປລາຊັຍໃນການເລືອກຕັ້ງນັ້ນ ພວກ ເດີນຂະບວນຝ່າຍຄ້ານຈຳນວນຫຼາຍພັນຄົນໄດ້ ໄປໂຮມຊຸມນຸມກັນ ຢູ່ຕໍ່ໜ້າສານສູງສຸດຂອງສຣີ ລັງກາໃນນະຄອນຫລວງ ໂຄລອມໂບ ໃນວັນ ພຸດມື້ນີ້ ບ່ອນທີ່ພວກເຂົາເຈົ້າໄດ້ປະເຊີນໜ້າກັບ ພວກນັກເຄື່ອນໄຫວ ຂອງພັກຣັຖບານທີ່ພາກັນ ແກວ່ງກ້ອນຫີນ ໃສ່ເຂົາເຈົ້າ ຕຳຣວດໄດ້ເຂົ້າໄປ ແຍກ ທັງສອງກຸ່ມ ທີ່ໄດ້ປະທະກັນ ພວກທີ່ເຫັນ ເຫດການກ່າວວ່າມີຫຼາຍໆຄົນ ໄດ້ຮັບບາດເຈັບ ພວກສນັບສນຸນຝ່າຍຄ້ານ ທວງໃຫ້ປ່ອຍທ່ານ FONSEKAອະດີດຜູ້ບັນຊາການ ທະຫານ ສູງສຸດ ຂອງສຣີລັງກາ ທີ່ໄດ້ຖືກຈັບ ໃນມື້ວັນຈັນຜ່ານມາໃນຂໍ້ຫາ ສົມຮູ້ຮ່ວມຄິດ ຕໍ່ຕ້ານ ຣັຖບານ ທ່ານ FONSEKA ໄດ້ເສັຽໄຊ ໃຫ້ແກ່ປະທານາທິບໍດີ ມາຮິນດາ ຣາຊພັກ ໃນການເລືອກຕັ້ງ ປະທານາທິບໍດີ ໃນເດືອນແລ້ວແຕ່ນາຍພົນ ເບັ້ຽບຳນານ ສຣີລັງກາທ່ານນີ້ ແລະພັນທະມິດຂອງທ່ານ ໄດ້ກ່າວຫາວ່າໄດ້ມີການ ສໍ້ໂກງຄະແນນສຽງ ໃນການປ່ອນບັດ ສານແຫ່ງນຶ່ງຂອງມຽນມາໄດ້ ຕັດສິນໂທດ ພົລເມືອງອະເມຣິກັນເຊື້ອສາຍມຽນມາ ຄົນ ນຶ່ງໃຫ້ຈຳຄຸກ ເປັນເວລາ 3 ປີ ໃນຂໍ້ຫາສໍ້ໂກງແລະປອມ ແປງເອກກະສານ ນາຍ KYAW ZAW LWIN ຊຶ່ງຮູ້ ກັນດີໃນອີກຊື່ນຶ່ງວ່າ NYI NYI AUNGນັ້ນ ໄດ້ຖືກຕັດ ສິນໂທດ ໃນວັນພຸດມື້ນີ້ ໃຫ້ຈຳຄຸກເປັນ ເວລາ 3 ປີ ຍ້ອນມີບັດປະຈຳຕົວປອມ ນຶ່ງປີ ຍ້ອນມີເງິນຕຣາຕ່າງ ປະເທດ ທີ່ບໍ່ໄດ້ແຈ້ງໃຫ້ເຈົ້າໜ້າທີ່ຊາບ ຢູ່ໃນຄວາມ ຄອບຄອງ ແລະນຶ່ງປີຍ້ອນໄດ້ລະເມີດກົດໝາຍຄົນເຂົ້າ ເມືອງ ລວມທັງໝົດ 5 ປີດ້ວຍກັນ ນາຍ KYAW ZAW LWIN ໄດ້ຖືກຈັບໃນເດືອນກັນຍາປີກາຍ ຫລັງຈາກ ໄດ້ເດີນທາງ ໄປເຖິງສນາມບິນ ນະ ຄອນຢ່າງກຸ້ງບ່ອນທີ່ທ່ານ ມີໂຄງການ ໄປຢ້ຽມຢາມມານດາ ທີ່ກຳລັງປ່ວຍ ລາວ ໄດ້ຖືກນຳໂຕຂຶ້ນສານໃນເດືອນຕໍ່ມາ ນາຍ KYAW ZAW LWIN ແມ່ນນຶ່ງ ໃນບັນດາ ພວກຈັດຕັ້ງໃນການລຸກຮືຂຶ້ນ ຮຽກຮ້ອງເອົາ ປະຊາທິປະໄຕ ໃນປີ 1988 ລາວໄດ້ຫລົບໜີ ຈາກມຽນມາໄປຢູ່ປະເທດໄທ ລຸນຫຼັງການປາບປາມ ພວກນັກເຄື່ອນໄຫວ ໂດຍກອງທັບ ສະຫະຣັດຮຽກຮ້ອງໃຫ້ສອງ ປະເທດເພື່ອນບ້ານ ກຳປູເຈັຽແລະໄທ ຊອກຫາ ຊ່ອງທາງ ແກ້ໄຂໂດຍສັນຕິວິທີຕໍ່ບັນຫາຂັດແຍ້ງ ກັນ ໃນເຣື່ອງຊາຍແດນທີ່ມີມາ ເປັນເວລາ ດົນນານແລ້ວນັ້ນ ທ່ານ SCOT MARCIEL ຮອງຣັຖມຸນຕຣີຊ່ອຍວ່າການ ກະຊວງການ ຕ່າງປະເທດ ສະຫະຣັດ ໄດ້ສະແດງຄວາມວິ ຕົກກັງວົນຂອງວໍຊິງຕັນອອກມາ ກ່ຽວກັບການ ປະເຊີນໜ້າກັນ ທີ່ມີມາເ ປັນເວລາ 19 ເດືອນລະຫວ່າງ ປະເທດທັງສອງ ໃນລະຫວ່າງການ ເດີນທາງ ໄປຢ້ຽມຢາມກຳປູເຈັຽໃນມື້ວານນີ້ ທ່ານ MARCIEL ກ່າວຕໍ່ພວກນັກຂ່າວ ທີ່ນະຄອນຫລວງ ພະນົມເປັນວ່າສະຫະຣັດ ມີຄວາມສັມພັນ ສັນມິດ ກັບປະເທດເອເຊັຽທັງ ສອງ ແລະຫວັງວ່າ ພວກຜູ້ນຳຂອງປະເທດທັງສອງ ຈະດຳເນີນການ ໃນອັນ ທີ່ພວກທ່ານ ສາມາດເຮັດໄດ້ ເພື່ອຫລຸດຜ່ອນຄວາມເຄັ່ງຕຶງ ໃນບໍຣິເວນຊາຍແດນ ທ່ານເວົ້າອີກວ່າ ນອກນັ້ນແລ້ວ ວໍຊິງຕັນຍັງຫວັງວ່າ ທັງສອງຝ່າຍ ຈະພະຍາຍາມ ຊອກຫາຊ່ອງທາງ ແກ້ໄຂບັນຫາດັ່ງກ່າວດ້ວຍສັນຕິວິທີ ແລະຢ່າງວ່ອງໄວ ບໍຣິສັດ ຜລິດຣົດຮອນດ້າກ່າວວ່າ ຕົນໄດ້ເພີ້ມຣົດ ປະມານ 4 ແສນຄັນ ໃສ່ຈຳນວນຣົດທີ່ຖືກເອີ້ນຄືນຍ້ອນບັນ ຫາໃນເຣື່ອງຄວາມປອດພັຍ ກ່ຽວກັບເຄື່ອງສູບລົມຖົງອາກາດ ນັ້ນ ບໍຣິສັດຜລິດຣົດຮ້ອນດ້າ ຂອງຍີ່ປຸ່ນ ກ່າວໃນມື້ວານນີ້ ວ່າ ຕົນບໍ່ສາມາດແນ່ໃຈໄດ້ວ່າ ເຄື່ອງສູບລົມ ຖົງອາກາດ ເບື້ອງຄົນຂັບ ຂອງຣົດຈຳນວນ 4ແສນຄັນທີ່ເອີ້ນຄືນຕື່ມນັ້ນ ຈະສູບລົມ ໄດ້ຕາມລະດັບ ທີ່ອອກແບບໄວ້ຫລືບໍ່ເວລາເກີດ ອຸບັດຕິເຫດ ຮ້າຍແຮງ? ບໍຣິສັດຮ້ອນດ້າ ກ່າວວ່າ ຕົນຈະຕິດຕັ້ງເຄື່ອງສູບລົມໃໝ່ ໃສ່ເບື້ອງຄົນຂັບແທນ ຍ້ອນວ່າ ເຄື່ອງສູບລົມອັນເກົ່າອາດສູບລົມແກ່ນເກີນໄປ ຈົນສາມາດ ເຮັດໃຫ້ຄົນຂັບຣົດເສັຽຊີວິດໄດ້ ໂຄສົກຄົນນຶ່ງ ກ່າວຕໍ່ອົງການຂ່າວຝຣັ່ງວ່າ ການເອີ້ນ ຄືນ ທີ່ວ່ານີ້ຕົ້ນຕໍແລ້ວ ແມ່ນມີຜົນ ຕໍ່ຣົດຮອນດ້າ ທີ່ເຮັດຢູ່ໃນສະຫະຣັດເທົ່ານັ້ນ ການເອີ້ນຄືນ ທີ່ວ່ານີ້ ມີຜົນກະທົບ ຕໍ່ຣົດຮ້ອນດ້າບາງຮຸ້ນ ທີ່ຜລິດໃນລະຫວ່າງປີ 2001 ແລະປີ 2002 ຈີນກ່າວວ່າ ການສົ່ງສິນຄ້າ ອອກໄປຂາຍ ໃນຕ່າງປະເທດຂອງຕົນໄດ້ເພີ້ມ ຂຶ້ນ 21% ໃນເດືອນມັງກອນຜ່ານມາ ຈາກໄລ ຍະດຽວກັນ ຂອງປີກາຍນີ້ຊຶ່ງເປັນຮ່ອງຮອຍທີ່ ສະແດງ ໃຫ້ເຫັນຕື່ມວ່າ ເສຖກິດຂອງຈີນ ສາ ມາດຕ້ານຢັນກັບສະພາບເສຖກິດ ຫລຸດຖອຍ ຂອງໂລກໄດ້ ໂຕເລກ ທີ່ນຳອອກເຜີຍແຜ່ ໂດຍອົງການພາສີຂອງຈີນ ໃນວັນພຸດມື້ນີ້ ສະແດງໃຫ້ເຫັນວ່າ ການສົ່ງອອກຂອງຈີນໃນເດືອນແລ້ວນີ້ ມີມູນຄ່າທັງໝົດ 109 ພັນລ້ານ ໂດລາ ການເພີ້ມຂຶ້ນໃນການສົ່ງອອກ ຂອງ ເດືອນມັງກອນ ໄດ້ມີຂຶ້ນ ລຸນຫຼັງ ການເຕີບ ໂຕ ໃນອັດຕາ 17 7%ໃນເດືອນທັນວາ ຜ່ານມາ ນອກນັ້ນແລ້ວ ອົງການພາສີຂອງຈີນ ຍັງເວົ້າວ່າ ການນຳເຂົ້າສິນຄ້າ ໄດ້ເພີ້ມຂຶ້ນ 85 5% ໃນເດືອນມັງກອນ ຊຶ່ງພາໃຫ້ຈີນ ໄດ້ປຽບດຸນການຄ້າທັງໝົດ 14 ພັນ 200 ລ້ານໂດລາ ສຳລັບດັ່ງກ່າວນັ້ນ ແຕ່ຖ້າໄລ່ເດືອນຕໍ່ເດືອນແລ້ວ ການສົ່ງອອກ ຂອງຈີນ ໄດ້ຫລຸດລົງ 16 3% ໃນເດືອນມັງກອນຈາກເດືອນທັນວາ ຜ່ານມາ ແລະການນຳເຂົ້າສິນຄ້າ ຫລຸດລົງ 15 1% ເກົາຫລີໃຕ້ກ່າວວ່າການຜລິດອາ ຫານ ຂອງເກົາຫລີເໜືອ ໃນປີ 2009 ໄດ້ຫລຸດລົງ ຕຳກ່ວາຄວາມຮຽກຮ້ອງຕ້ອງການຢ່າງຫຼວງຫຼາຍ ຊຶ່ງຈະເຮັດໃຫ້ ການຂາດແຄນ ອາຫານການ ກິນແບບຊຳເຮື້ອໃນປະເທດຄອມມູນິສທີ່ຖືກໂດດດ່ຽວ ດັ່ງກ່າວ ຮ້າຍແຮງຂຶ້ນຕື່ມ ໂຄສົກຄົນນຶ່ງ ຂອງກະ ຊວງທ້ອນໂຮມຊາດ ເກົາຫລີໃຕ້ ກ່າວວ່າ ໃນປີ ກາຍນີ້ເກົາຫລີເໜືອ ຜລິດອາຫານ ປະເພດເມັດ ໄດ້ 4 ລ້ານ 1 ແສນ 1 ໝື່ນໂຕນ 5%ໜ້ອຍ ກວ່າໃນປີ 2008 ພວກນັກຊ່ຽວຊານ ກ່າວວ່າ ຄວາມຕ້ອງການ ອາຫານການກິນໃນແຕ່ລະປີ ຂອງເກົາຫລີເໜືອ ແມ່ນຫລາຍກວ່າ 5 ລ້ານໂຕນ ອຳນາດການປົກຄອງຂອງເກົາຫລີເໜືອ ໄດ້ກາງຕໍ່ ການຊ່ອຍເຫລືອ ທາງດ້ານອາຫານ ຈາກຕ່າງປະເທດນັບແຕ່ໄດ້ເກີດ ພັຍອຶດຢາກ ທີ່ຮ້າຍແຮງ ທີ່ເຮັດໃຫ້ມີ ຜູ້ເສັຽຊີວິດ ປະມານ 2ລ້ານຄົນ ໃນກາງຊຸມປີ 1990 ນັ້ນ ເກົາຫລີໃຕ້ ເລີ້ມຫລຸດ ການສົ່ງ ຝຸ່ນວິທຍາສາດແລະອາຫານ ປະຈຳປີ ໄປໃຫ້ເກົາຫລີເໜືອ ໃນປີກາຍນີ້ ຫລັງຈາກ ປະທານາທິບໍດີນິຍົມແນວທາງເດີມ ຂອງເກົາຫລີໃຕ້ ທ່ານ LEE MYUNG BAK ເຂົ້າຮັບຕຳແໜ່ງໂດຍໃຫ້ຄຳໝັ້ນ ສັນຍາວ່າ ຈະເອົາທ່າທີ ທີ່ເຂັ້ມແຂງກວ່າເກົ່າກັບພຽງຢາງ ອົງການສະຫະປະຊາຊາດ ກ່າວວ່າ ເນື້ອທີ່ໆໃຊ້ ໃນການຜລິດຝິ່ນຢູ່ໃນ ອັຟການິສຖານ ມີທ່າທາງວ່າ ຈະຢູ່ໂຕ ຫລືມີ ຄວາມທຸ່ນທ່ຽງ ໃນປີນີ້ ຂະນະທີ່ພວກຊາວໄຮ່ ຊາວສວນໃນປະເທດດັ່ງກ່າວຍັງສືບຕໍ່ທຳການ ປູກຝິ່ນ ຢູ່ຕໍ່ມາ ລາຍງານ ຂອງອົງການຄວບ ຄຸມຢາເສບຕິດ ແລະອາຊຍາກັມ ຂອງສະຫະ ປະຊາຊາດຫລື UNODCທີ່ນຳອອກເຜີຍແຜ່ ໃນວັນພຸດມື້ນີ້ກ່າວວ່າ ພື້ນທີ່ໆໃຊ້ສຳລັບການ ຜລິດຝິ່ນໃນອັຟການິສຖານມີທ່າທາງວ່າ ຈະ ຄົງໂຕຢູ່ໃນລະຫວ່າງ 123 ພັນເຮັກຕາ ແຕ່ອົງການUNODC ເວົ້າວ່າ ສະພາບດິນຟ້າ ອາກາດ ທີ່ບໍ່ດີ ອາດຈະເຮັດ ໃຫ້ການຜລິດຫລຸດນ້ອຍຖອຍລົງ ອັຟການິສຖານ ຜລິດ 90 ກວ່າເປີເຊັນ ຂອງຝິ່ນໃນໂລກຊຶ່ງເປັນວັດຖຸດິບ ທີ່ໃຊ້ໃນການ ເຮັດຢາເຮໂຣອີນນັ້ນ ລາຍງານ ຂອງອົງການສະຫະປະຊາຊາດ ໃຫ້ຂໍ້ສັງເກດວ່າ ມີຄວາມກ່ຽວພັນກັນ ຢ່າງແໜ້ນໜາລະຫວ່າງສະຖານະການ ທາງດ້ານຄວາມປອດພັຍ ແລະການປູກຝິ່ນ ລາຍງານເວົ້າວ່າ 79%ຂອງໝູ່ບ້ານ ທີ່ບໍ່ມີການຮັກສາ ຄວາມປອດພັຍ ຢ່າງເຂັ້ມແຂງ ພາກັນປູກຝິ່ນຂະນະທີ່ມີການປູກຝິ່ນ ແຕ່ພຽງ 7% ທໍ່ນັ້ນ ໃນບັນດາໝູ່ບ້ານທີ່ບໍ່ໄດ້ຮັບຜົນກະທົບ ຈາກຄວາມຮຸນແຮງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ